Title: Ministerstvo pôdohospodárstva Dobrovičova 12
Author: Tothová Anna, Ing.
Last saved by: agenda0
Company: .

Predkladacia správa

	Materiál je na rokovanie vlády Slovenskej republiky predkladaný z vlastnej iniciatívy Ministerstva pôdohospodárstva Slovenskej republiky, na základe zákona č. 119/1996 Z. z. o koncesnom obstarávaní.
 
Vláda Slovenskej republiky uznesením č. 217 zo dňa 7. 3. 2001 schválila Harmonogram opatrení a ďalší postup transformácie štátnych podnikov vodární a kanalizácií. Základný privatizačný projekt štátneho podniku Severoslovenské vodárne a  kanalizácie, Žilina Ministerstvo pôdohospodárstva Slovenskej republiky odoslalo na ďalšie posudzovanie Ministerstvu pre správu a privatizáciu národného majetku Slovenskej republiky v termíne stanovenom v harmonograme. 

Z dôvodu realizácie schváleného postupu prevodu majetku štátu v správe podnikov vodární a kanalizácií na vodárenské spoločnosti podľa zákona č. 92/1991 Zb. o prevode majetku štátu na iné osoby v znení neskorších predpisov, zanikne štátny podnik Severoslovenské vodárne a kanalizácie, Žilina, ktorý je obstarávateľom dostavby Čistiarne odpadových vôd Ružomberok a majetok štátu tvoriaci predmet obstarania nemôže byť privatizovaný, je potrebné rozhodnúť o ďalšom postupe.

Predajom Čistiarne odpadových vôd Ružomberok získa štátny podnik Slovenský vodohospodársky podnik, Banská Štiavnica finančné prostriedky, ktoré použije na investičný rozvoj  v rozsahu určeného predmetu činnosti. Postupom realizácie predkupného práva nevzniknú  žiadne finančné nároky.

	Z environmentálneho hľadiska, v regióne z ktorého odpadové vody budú čistené v Čistiarni odpadových vôd Ružomberok, bude mať pozitívny vplyv na čistotu životného prostredia.

	Z hľadiska zamestnanosti,  po rozšírení výroby, s ktorou koncesionár uvažuje a čo je tiež dôvodom rekonštrukcie a dostavby Čistiarne odpadových vôd, dôjde k rozšíreniu pracovísk a zvýšeniu zamestnanosti v regióne. 

	Materiál bol predmetom pripomienkového konania. Zaslaný bol všetkým rezortom, z ktorých žiadny, okrem Ministerstva financií Slovenskej republiky nemal zásadné pripomienky. 

	Nesúhlas Ministerstva financií Slovenskej republiky s predloženým návrhom uznesenia vlády Slovenskej republiky vyjadrený listom zo dňa 12. júna 2002 bol odstránený v rozporovom konaní uskutočnenom  na Ministerstve pôdohospodárstva Slovenskej republiky dňa 20. júna 2002.

	Materiál je na rokovanie vlády Slovenskej republiky predkladaný bez rozporov.